প্রশ্নে উধৃত অংশটি আমাদের পাঠ্য বিষয় শ্যামল গঙ্গোপাধ্যায়ের লেখা 'সেনাপতি শংকর' গল্পটি থেকে নেওয়া, এখানে শংকর চমকে উঠেছে।
চমকে উঠার কারণ:- তার চমকে ওঠার কারণ হল আকন্দবাড়ী স্কুলের পঞ্চম শ্রেণীর প্রকৃতি বিজ্ঞানের ক্লাস এ বিভীষণ দাশ মাস্টারমশাই যখন এমু পাখির কথা বর্ণনা করছিলেন। তখন শংকর স্কুল বাড়ির জানালা দিয়ে বাইরের দিকে তাকিয়ে আনমনা হয়ে পড়েছিল। সে দেখছিল নারকেল গাছের মাথার উপর দিয়ে ডানা মেলে শঙ্খচিল ভাসছে। তখন সে রাতে স্বপ্নের কথা মনে করছিলো যে সে এমন ভাবে ভেসে বেড়াচ্ছিল। ডানার বদলে দুহাতে বাতাস কেটে যেন শঙ্খচিল দলের মতো এগিয়ে যাচ্ছিল, এমন সময় বিভীষণ দাশ মাস্টারমশাই এর চিৎকারে শংকর চমকে উঠেছিল।